**И Н Ф О Р М А Ц И Я**

**за допуснатите кандидати до участие в конкурса за длъжността “Младши експерт”**

**в Главна дирекция “Аграрно развитие”**

Допуснатите кандидати трябва да се явят **за решаване на тест на 03.04.2025 г. (четвъртък) от 10:00 часа** в административната сграда на ОД „Земеделие“ Търговище, на адрес: гр. Търговище, ул. „Христо Ботев“ № 3, ет. 1.

 Кандидатите трябва да носят документ за самоличност.

 **Интервюто** с успешно издържалите теста кандидати ще се проведе **в същия ден от 14:00 часа** в административната сграда на ОД „Земеделие“ Търговище, на адрес: гр. Търговище, ул. „Христо Ботев“ № 3, ет. 1.

 **Система за определяне на резултатите:**

1. **Тест**

 Разработени са три различни варианта на тест, с еднаква степен на сложност, със затворени въпроси с един възможен верен отговор, съобразно изискванията на чл.36, ал.2 от НПКПМДС. Броят на въпросите е 20.

Брой точки, които носи всеки верен отговор:

 I група (*въпроси, свързани с устройството и функционирането на администрацията*) – за всеки верен отговор – 2 /две/ точки;

 II група (*специализирани въпроси*) – за всеки верен отговор – 3 /три/ точки;

 III група (*въпроси за компютърна грамотност*) – за всеки верен отговор – 1 /една/ точка

* Кандидатите отбелязват само 1 верен отговор на съответния въпрос.
* При непопълнен отговор – комисията дава 0 /нула/ точки.

Системата за оценяване на резултатите от теста е петобална, като оценките се определят както следва:

От 35 до 38 точки – оценка 4.00

От 39 до 41 точки – оценка 4.25

От 42 до 44 точки – оценка 4.50

От 45 до 48 точки – оценка 4.75

От 49 до 50 точки – оценка 5.00

Общият брой точки, които кандидатът би набрал при правилно решаване на теста е 50.

Минималният брой точки, при постигането на които кандидата ще бъде допуснат до интервю, е 35.

Продължителността за решаване на теста е 60 минути.

**За резултата от теста кандидатите ще бъдат уведомени лично чрез писмо, връчено не по-късно от 13.00 часа на същата дата и същото място.**

1. **Интервю**

Въпросите за провеждане на интервюто са в съответствие с критериите за преценка на кандидатите, съгласно Приложение № 5 към чл. 42, ал. 4 от НПКПМДС и имат за цел да установят в каква степен кандидатите притежават професионалните и делови качества, необходими за изпълнението на длъжността. Качествата на кандидатите се оценяват по 5 степенна скала.

Минималният резултат, при който кандидатът се счита за успешно издържал интервюто е 4. Кандидати, получили резултат под 4 на интервюто, не участват в крайното класиране.

1. **Окончателно класиране**

Коефициентите, с които ще се умножават резултатите на кандидатите, предвид тяхната относителна тежест, са както следва:

* Тест - коефициент 4
* Интервю - коефициент 5

Окончателният резултат на всеки кандидат е сбор от резултатите, които са получени при решаването на теста и от интервюто, умножени с определените коефициенти.

 ***Информационни източници за подготовка:***

* Закон за статистиката;
* Закон за държавния служител;
* Закон за администрацията;
* Устройствен правилник на областните дирекции „Земеделие“;
* Кодекс за поведение на служителите в държавната администрация;
* Познания в областта на растениевъдството и животновъдството.

**ЦВ. ЦАНКОВ: /П/**

**ПРЕДСЕДАТЕЛ НА**

**КОНКУРСНАТА КОМИСИЯТА**